Adair to Adair | BeenVerified
BeenVerified > People Search > Names Directory > Aa to Adamowicz > Adair to Adair
Find People from Adair to Adair 50 vreemdelinge, 1 huis, 3 weke - Wie gaan wen? - Kuns En Vermaak - Republikein
Tuesday, February 25th, 16:19:34
50 vreemdelinge, 1 huis, 3 weke - Wie gaan wen?
50 vreemdelinge deel ’n tweeslaapkamerhuis – toegerus met kos, toiletwareen beddegoed vir net twee mense – vir drie weke in VIA se splinternuwe werklikheidsreeks, Trap! Dis my huis. ’n Pryspot van tot en met R1 miljoen is op die spel, maar daar wag ’n kinkel vir die huismaats.
Trap! Dis my huis is gegrond op die opspraakwekkende internasionale TV-formaat met die naam Get the F*ck Out of my House.
Die reeks is voorheen in Nederland, Duitsland en Brasilië verfilm en uitgesaai en nou sal VIA se weergawe dié formaat se eerste vertakking op die Afrika-vasteland wees. Die aktrise Amalia Uys en radio- en TV-persoonlikheid Zoë Brown is die aanbieders.
Die uitdagingDie program is ’n opwindende sosiale eksperiment. Die uitdaging wat vir die 50 deelnemers voorlê, is eenvoudig: Daar is slegs slaapplek vir twee, kos en drinkgoed vir twee en twee badkamers en toilette met geen privaatheid nie.
Daar is slegs slaapplek vir twee, kos en drinkgoed vir twee en twee badkamers en toilette met geen privaatheid nie.
Die 50 huismaats moet vir drie weke uithou en dié wat oorweldig voel deur die ervaring, het die opsie om enige tyd die huis en, in die proses, die kompetisie te verlaat. Deelnemers word gereeld deur die huismaats uit die huis uitgestem.
Die huismaats moet vir die tydperk klaarkom met voorraad vir net twee mense, maar het ook geleenthede om nog kos, toiletware, beddegoed en meer vir die huis te kry.
'n Geldpot op die spelR1 miljoen word gespaar in ’n geldpot en deelnemers het die opsie om van dié geld te gebruik om voorraad vir die huis te koop. Voorraad kan ook deur middel van mini-kompetisies en -speletjies losgeslaan word. Die geld wat nie gebruik is nie, is dan die wenner se prys.
“Ons is rasend opgewonde oor hierdie formaat,” sê Izelle Venter, kanaalhoof van VIA.
“Ons het besluit dis reg vir die tydsgees – die wêreld is 'n bietjie wild, deurmekaar en ’n onverwagte avontuur, die formaat ook! Boonop word die konsep van privaatheid tot sy uiterste beproef."
Die program begin Woensdag 15 Januarie 2020 om 20:30 op die Afrikaanse leefstylkanaal VIA (DStv-kanaal 147). Heruitsendings op Vrydae om 18:00 en Saterdae om 22:00.
Die program word geborg deur Anton Mulder Konstruksie en vervaardig deur dieproduksiemaatskappy Afrokaans – die bekwame vervaardigers van onder andere M-Net se Survivor South Africa. - Netwerk24